รักแร้ดำคือใช้โรลออนไม่ได้เลยค่ะ ดำตลอดแล้วใช้ครีมรักแร้ขาวมาตลอด จนรู้สึกว่าถ้าเลิกใช้แล้วกลับไปใช้สารส้ม หรือแป้งเต้าเหยีบโลกก็กลับมาดำคล้ำๆอยู่ค่ะ อยากรู้ว่าจะแก้ไขยังไงดีคะ หรือถ้าต้องไปพบแพทย์ต้องเป็นแพทย์ผิวหนังโดยเฉพาะเลยรึเปล่าคะ
สวัสดีค่ะ ภาวะที่มีผิวดำๆเกิดขึ้นตรงรักแร้นั้น อาจเป็นภาวะที่เกิดขึ้นได้เป็นปกติ ซึ่งอาจสัมพันธ์กับบางภาวะเช่นการมีรูขุมขนอักเสบแล้วมีรอยดำตามหลังการอักเสบ ปื้นดำจากคราบเหงื่อไคล การติดเชื้อราที่ผิวหนัง หรือเป็นคราบสีดำๆที่มักเกิดตามข้อพับพบได้มากในคนที่มีน้ำหนักตัวมากแล้วข้อพับมีการพับทบกันไปมาและอับชื้นแนะนำการรักษาความสะอาดบริเวณดังกล่าวให้ดี ไม่ให้เกิดการติดเชื้อราเพิ่มขึ้นมา ถ้ามีกลิ่นสามารถใช้โรลออนระงับกลิ่นได้ แต่ก็อาจจะไม่ได้ช่วยเรื่องความขาว หากมีคราบดำชัดเจน ขัดไม่ออก หรือมีผื่นแดง เจ็บร่วมด้วย ควรไปพบแพทย์เพื่อตรวจเพิ่มเติมว่ามีโรคผิวหนังอื่นๆที่ควรได้รับการรักษาร่วมด้วยหรือไม่